बाद में इस साल फरवरी में अपने ब्लॉग में जेटली ने कहा था कि यूपीए ने कुछ खास लोगों को सीबीआई का डायरेक्टर बनाया है और रिटायरमेंट के बाद भी उन्हें गवर्नर से लेकर यूपीएससी मेंबर तक बनाया जा रहा है। उनका इशारा साफ तौर पर कुमार और ए पी सिंह की तरफ था। ए पी सिंह को 2013 में यूपीएससी का मेंबर बनाया गया था। सिंह को अब इनकम टैक्स जांच का सामना करना पड़ रहा है और उनके परिवार को नोटिस जारी किए गए हैं। अब उन पर यूपीएससी की मेंबरशिप छोड़ने के लिए दबाव है।